שעת קוד | מסיבת ריקודים: מאפיינים
קוראים לי מריה.
אני תלמידת שנה ג' באוניברסיטת וושינגטון.
ואני מהנדסת מתמחה באמזון.
אני אוהבת מדעי המחשב כי
הם משלבים פתרון בעיות עם חשיבה ביקורתית.
ואחרי השקעה של שעות רבות במשהו,
אפשר לקבל מכל זה משהו מגניב ומתגמל.
עד כה, הייתה לכם ההזדמנות לשחק עם סוגים שונים של רקדנים
ותכנתתם אותם לעשות כל מיני צעדי ריקוד.
אבל איך הצעדים האלה קורים בעצם?
כל צעד ריקוד מורכב מסדרה של תמונות הנקראות "פְרֵיימִים".
כל פריים שונה בקצת מזה שלפניו.
כשהתוכנה שלכם רצה, המחשב מראה פריים אחרי פריים.
הם מוצגים כל כך מהר עד שזה נדמה כאילו הרקדן באמת זז.
זה הסוד העומד מאחורי כל אנימציה באשר היא.
אתם יכולים לשנות לא רק את צעדי הריקוד של הרקדן,
אלא גם את המאפיינים שלו.
מאפיינים מתארים דברים כמו מיקום הרקדן על המסך,
גודלו של הרקדן
וצבעו של הרקדן.
כדי לשנות את המאפיינים של רקדן כלשהו, השתמשו בבלוק "קבע".
בואו נשתמש בבלוק "קבע" כדי לגרום לרקדנים שלנו להיראות קטנים יותר.
ראשית, גררו את בלוק ה"קבע" לתוך התוכנה שלכם.
אחר כך, בחרו את הרקדן שברצונכם לשנות
והקלידו את הגודל שיופיע על המסך.
גודל מלא הוא 100.
אם תבחרו מספר נמוך יותר, זה יקטין את הרקדן.
ככל שהרקדן קטן יותר, כך הוא נראה רחוק יותר.
זו דרך מעולה ליצור רקדני גיבוי.
על ידי בלוק ה"קבע", אתם יכולים גם לשנות את הממדים של הרקדן,
את הסיבוב שלו,
את המיקום שלו,
ואת הצבע שלו.
תשחקו עם המאפיינים הללו,
ותוכלו לעשות כל מיני שינויים ולקשר אותם לחלקים שונים של השיר.
זכרו, אתם יכולים לקבוע רק את המאפיינים של רקדן שכבר קיים.
ודאו שבלוק ה"קבע" שלכם מגיע אחרי בלוק ה-"צור רקדן חדש".
הרגישו חופשי להתנסות, להיות יצירתיים,
ולעשות חיים.